**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta**  
**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai ierobežotu Covid-19 infekcijas, īpaši jauno un agresīvāko vīrusa celmu, izplatību, jo sevišķi no valstīm, kas nav Eiropas Savienības dalībvalsts, Eiropas Ekonomikas zonas valsts, Šveices Konfederācija un Apvienotā Karaliste, ir nepieciešams veikt precizējumu Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai".  Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabinetu noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" grozījumi sagatavoti, ņemot vērā 2021.gada 9.martā Ministru kabinetā sēdē lemto attiecībā uz scenārijiem turpmākai rīcībai (TA-498) un 2021.gada 11. marta un 12. marta Operatīvās vadības grupas sēdēs un 2021.gada 12.marta Ministru kabineta sēdē skatīto un konceptuāli pieņemto lēmumu Ekonomikas ministrijai izstrādāt risinājumu vīrusa izplatības paaugstināto risku mazināšanai saistībā ar no trešajām valstīm ieceļojošo personu epidemioloģiskās drošības prasību pastiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinetu noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" 56.4 punkts šobrīd nosaka, ka, ja persona ieceļo Latvijā caur Eiropas Savienības ārējās robežas robežšķērsošanas vietām ar gaisa kuģi, viņa 10 dienas pēc iebraukšanas Latvijā nodrošina pašizolāciju. Ieceļojot Latvijā, persona par saviem līdzekļiem nekavējoties veic testu tuvākajā pieejamajā testēšanas punktā un, ja tas nav iespējams, informāciju atzīmē informācijas sistēmā tīmekļvietnē (covidpass.lv), un nekavējoties dodas uz kādu no Latvijas Investīciju un attīstības aģentūras administrētā tūristu mītņu sarakstā norādītajām tūristu mītnēm, kā arī par saviem līdzekļiem tuvākajā iespējamajā laikā veic testu. Ja tests ir negatīvs, – persona dodas uz savu dzīvesvietu pašizolācijā un ievēro šo noteikumu [56. punktā](https://likumi.lv/ta/id/315304#p56) minētās prasības; ja persona neveic testu vai ja tests ir pozitīvs, – persona nekavējoties dodas obligātajā izolācijā uz kādu no Latvijas Investīciju un attīstības aģentūras administrētā tūristu mītņu sarakstā minētajām tūristu mītnēm, ievērojot šo noteikumu [54. punktā](https://likumi.lv/ta/id/315304#p54) noteiktās prasības, un informē tūristu mītni par ieceļotāja no trešajām valstīm bez testa vai ar pozitīvu testu statusu.  Papildu, šo noteikumu 56.punkts nosaka, ka, ja persona pēdējo 14 dienu laikā uzturējusies kādā no centra tīmekļvietnē publicētajām valstīm, uz kurām ir attiecināmi īpašie piesardzības un ierobežojošie pasākumi, viņa nodrošina pašizolāciju dzīvesvietā vai citā uzturēšanās vietā 10 dienas pēc izbraukšanas no minētās valsts.  Tā kā būtiskākais risks, kas saistīts ar Covid-19 vīrusa, īpaši jauno celmu, izplatību saistīts ar personu ieceļošanu no trešajām valstīm Latvijā, tostarp – ielidojot kādā no kaimiņvalstu lidostām un Latvijā ierodoties pa sauszemi, nepieciešams precizēt, ka 56.4 apakšpunktos ietvertās prasības attiecināmas uz personām, kas pēdējo 14 dienu laikā ir uzturējušās kādā no valstīm, kas nav Eiropas Savienības dalībvalsts, Eiropas Ekonomikas zonas valsts, Šveices Konfederācija un Apvienotā Karaliste, neatkarīgi – vai ar gaisa kuģi vai pa sauszemi. Kā arī precizējot 56.4 1. apakšpunktu, ka personai 10 dienas pēc izbraukšanas no trešās valsts jānodrošina pašizolāciju savā dzīvesvietā vai brīvi izvēlētā Latvijas tūristu mītnē no Latvijas Investīciju un attīstības aģentūras administrētā tūristu mītņu saraksta, kurai ir izstrādāti nepieciešamie drošības protokoli.  Ja persona izceļojusi no valsts, kas nav ES vai EEZ dalībvalsts, Šveice vai Apvienotās Karalistes, un ceļā uz Latviju pavada vairākas dienas, **tests iebraucot Latvijā veicams 10 dienu laikā no izceļošanas no trešās valsts**, attiecīgi, ja persona Latvijā ierodas pēc vairāk kā 10 dienām kopš izceļošanas no trešās valsts – papildu tests nav jāveic.  Ja persona, ieceļojot Latvijā no valsts, kas nav ES vai EEZ dalībvalsts, Šveice vai Apvienotās Karalistes, pavada ceļā vairākas dienas, tās ieskaitāmas 10 dienu pašizolācijas periodā kopš izbraukšanas no attiecīgās valsts. **Savukārt, ar šo regulējumu netiek atcelta šo noteikumu 56.punktā noteiktā prasība**: ja persona pēdējo 14 dienu laikā uzturējusies kādā no centra tīmekļvietnē publicētajām valstīm, uz kurām ir attiecināmi īpašie piesardzības un ierobežojošie pasākumi, viņa nodrošina pašizolāciju dzīvesvietā vai citā uzturēšanās vietā 10 dienas pēc izbraukšanas no minētās valsts.  Minētie noteikumi attiecināmi uz personām, kas ierodas Latvijā četru nedēļu laikā kopš šo noteikumu spēkā stāšanās dienas. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām personām, kuras ieceļo Latvijā un pirms tam ir bijušas kādā no valstīm, kas nav ES, EEZ valsts, Šveice vai Apvienotā karaliste, izņemot uz šo noteikumu 3. punktā, 37.3., 37.4., 37.5., 37.6, 37.7., 37.8., 37.10., 37.11., 37.11.1, 37.12., 37.13. un 37.16. apakšpunktā minētajām personām, kā arī tranzīta pasažieriem, kas šķērso Latvijas Republikas teritoriju pa sauszemi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Ekonomikas ministrs J. Vitenbergs

Dace Butāne 67013009

Dace.Butane@em.gov.lv